પાટણના મોતીશા દરવાજા નજીક ખોડિયાર મંદિરથી સવારે 8 વાગે મા ઉમા ખોડલની આરતી, રાષ્ટ્રગીતનું ગાન અને મુસ્લિમ સમાજ દ્વારા શાંતિના પ્રતિક સફેદ કબુતર ઉડાડ્યા બાદ રથ સાથે સદભાવના પદયાત્રાનું પ્રસ્થાન થયું હતું. યાત્રામાં કોંગ્રેસના ધારાસભ્યો પાટણના ર્ડા.કિરીટ પટેલ, ઊંઝાના ડો. આશાબેન પટેલ, ધોરાજીના લલિત વસોયા, સિદ્ધપુરના ચંદનજી ઠાકોર, પાલનપુરના મહેશ પટેલ તેમજ માર્કેટયાર્ડ ચેરમેન દશરથભાઈ પટેલ સહિત આગેવાનો જોડાયા હતા.